**Praga - Paste 2023 In Orasul De Aur!**

## **Prezentare generală**

Frumusetea orasului Praga, un oras pur si simplu incomparabil, lasa asupra celor care au placerea de a il vizita, o impresie ce nu paleste niciodata.

**Program zilnic :**

**Ziua 1 (14.04.2023) Bucuresti – Praga – tur panoramic al orasului inclus**
Prezentare la Aeroportul Bucuresti-Otopeni Henri Coanda la ora 08:15 pentru imbarcare la cursa TAROM RO225 cu decolare la ora 11.15 spre Praga. Aterizare la Praga la ora locala 12.10.  Dupa preluarea bagajelor, plecam intr-un tur panoramic al orasului, impreuna cu ghidul local (intrarile la obiective nu sunt incluse). Praga este capitala berii in Europa, orasul cu 100 de clopote, patrimoniu mondial UNESCO si unul dintre cele mai frumoase orase din lume. Principalele obiective turistice pe care le vom descoperi impreuna pe parcursul acestei zile: Muzeul National, Teatrul National, Cartierul Lasser, Complexul Medieval al Castelului Praga, considerat cel mai mare castel medieval din lume, fosta resedinta a regilor Bohemiei;  faimoasa Catedrala St. Vitus, Cartierul Evreiesc si Orasul Vechi, Piata Wenceslas. Vom ajunge apoi in Orasul Vechi cu Piata si Turnul Primariei, Ceasul Astronomic, zona pietonala cu magazine si cafenele (intrarile la obiective nu sunt incluse). Transfer la hotel.  Seara, cazare la Hotel Royal Prague 4\* (sau similar).

**Ziua 2 (15.04.2023) Praga – Cesky Krumlov excursie de 1 zi**
Mic dejun. Astazi va propunem, optional, o excursie de 1 zi la Cesky Krumlov-perla Boemiei. La mai putin de 3 ore distanta de Praga, Cesky Krumlov este unul dintre orasele care isi mai pastreaza inca natura medievala. Printre principalele obiective turistice se numara: Castelul Cesky Krumlov, Biserica Gotica Sf Vitus, Manastirea minorita din sec. al XIV-lea, fabrica de bere Eggenberg – care mai face inca livrarile cu calul si caruta, Primaria cu frumoasele sale bolti si arcade. Cesky Krumlov este celebru pentru pastravul proaspat, carnurile rotisate si clatitele cu ciocolata. Timp liber pentru plimbari individuale. Seara, cazare la Hotel Royal Prague 4\* (sau similar).

**Ziua 3 (16.04.2023) Praga  - tur pietonal in orasul de aur si croaziera cu pranz inclus**
Mic dejun. Astazi va propunem un tur pietonal impreuna cu insotitorul de grup in Old Town Square si Piata Wenceslas. Descoperim impreuna magazine cu jucarii din lemn, cristale in diferite forme si modele (Cehia este recunoscuta pentru produsele din cristal) sau superbele piese din portelan de Boemia. Produsele handmade din ceramica sunt cele mai cautate suveniruri din Praga. Gurmanzii sunt si ei rasfatati, mancarea ceha este foarte gustoasa. Cea mai populara mancare este smazeny syr (branza fripta), se mananca pe paine (ca un snitel), alaturi de o portie generoasa de cartofi prajiti fierbinti. Atentie, nu puteti pleca din Praga fara sa gustati din celebra bere ceha, pe toate gusturile. Pentru Ziua de Paste, optional, va propunem o croaziera de doua ore pe raul Vltava, cu pranz inclus (bufet nelimitat) si o bautura de bun venit inclusa (PASTE FERICIT!).  Dupa amiaza, timp liber pentru plimbari individuale. Seara, cazare la Hotel Royal Prague 4\* (sau similar).

**Ziua 4 (17.04.2023) Praga – Karlovy Vary, excursie de o zi si cina traditionala cu program folcloric**
Mic dejun. Optional, va recomandam o excursie de 1 zi la Karlovy Vary, cea mai importanta si mai veche statiune balneara din Bohemia de Vest, recunoscuta pentru izvoarele sale termale, precum si pentru portelanul fabricat de micii mestesugari. Tur pietonal cu insotitorul de grup si timp liber pentru cumparaturi sau vizite individuale: Muzeul Poiana Noua (in care este prezentata istoria orasului), Fabrica de sticla Moser (in care se produce sticla de Boemia), Muzeul Jan Becher (locul unde puteti afla secretul bauturii Becherovka, cel mai faimos lichior ceh). Seara, optional, va propunem o cina traditionala (3 feluri de mancare) cu program folcloric, spectacol live si bauturi nelimitate. Cazare la Hotel Royal Prague 4\* (sau similar).

**Ziua 5 (18.04.2023) Praga – Castelul Karlstejn excursie de ½ zi**
Mic dejun. Timp liber. Optional va propunem o excursie de ½ zi la castelul Karlstejn, o fortareata -palat, deasupra satului Karlstejn, la 30 km sud-vest de Praga. Castelul este asezat pe un pisc cu vedere la raul Berounka si este inconjurat de paduri luxuriante. A fost construit de împăratul Sfântului Imperiu Roman, Carol al IV-lea, pentru a proteja bijuteriile imperiale ale coroanei sale. De asemenea, aici veti gasi cea mai mare colectie de picturi ale Mesterului Teodoric din Praga (pictorul de curte al lui Carol al IV-lea). Privelistile din turnurile castelului sunt absolut spectaculoase. Intoarcere in Praga, iar dupa-amiaza, timp liber pentru plimbari individuale si ultimele cumparaturi. Seara, cazare la Hotel Royal Prague 4\* (sau similar).

**Ziua 6 (19.04.2023) Praga - Bucuresti**
Mic dejun. Check-out. Transfer hotel-aeroport pentru imbarcare la cursa TAROM RO226, cu decolare spre Bucuresti la ora locala 12.55. Aterizare la Otopeni-Henri Coanda la ora locala 15.45.

***ATENTIE!*** Persoanele cu dizabilitati trebuie sa anunte gradul de invaliditate, cu toate amanuntele necesare, din momentul inscrierii si confirmarii rezervarii. Nu ne asumam eventualele servicii speciale ce nu pot fi oferite de terti, in cazul in care nu au fost semnalate in rezervare si in contractul de prestari servicii.

Servicii Incluse in Pachet

• 5 nopti cazare cu mic dejun la hotelul Royal Prague 4\* (sau similar);
• Transfer de grup aeroport / hotel / aeroport;
• Transport avion compania TAROM: Bucuresti Otopeni – Praga – retur;
• Taxe de aeroport (pot suferi modificari pana la data plecarii);
• Tur panoramic al orasului Praga cu ghid local;
• Tur pietonal cu insotitorul roman de grup;
• Insotitor roman de grup.

Servicii Neincluse in Pachet

• Taxa de oras 2 euro/pers/noapte, se achita la receptia hotelului;
• Excursiile optionale;
• Asigurare medicala si storno;
• Alte servicii decat cele mentionate in program;
• Intrarile la obiectivele turistice.

TARIF 660EURO/PERSOANA/5 NOPTI